

REPUBLIKA HRVATSKA

MINISTARSTVO UNUTARNJIH POSLOVA

POLICIJSKA UPRAVA ISTARSKA

Komisija za provedbu oglasa

objavljenog dana 22. studenog 2022. godine na web stranicama Ministarstva pravosuđa i uprave, Hrvatskog zavoda za zapošljavanje i Policijske uprave istarske,

za prijam u državnu službu na određeno vrijeme u Ministarstvo unutarnjih poslova,

Policijsku upravu istarsku objavljuje

**POZIV NA TESTIRANJE**

**KANDIDATIMA/KINJAMA**

**koji/e su podnijeli/e pravodobne i potpune prijave te ispunjavaju formalne uvjete iz oglasa za prijam u državnu službu na određeno vrijeme u**

**Policijsku upravu istarsku, objavljenog dana 22. studenog 2022.** **godine na web stranicama Ministarstva pravosuđa i uprave, Hrvatskog zavoda za zapošljavanje i Policijske uprave istarske za sljedeća radna mjesta:**

**1. SEKTOR ZA IMIGRACIJU, DRŽAVLJANSTVO I UPRAVNE POSLOVE, Služba za državljanstvo i statusna pitanja stranaca**

* upravni referent za državljanstvo, strance i azil – 4 izvršitelja/ice, radi privremenog povećanja opsega poslova, a najduže godinu dana

**2. SEKTOR ZA IMIGRACIJU, DRŽAVLJANSTVO I UPRAVNE POSLOVE, Služba za državljanstvo i statusna pitanja stranaca**

* samostalni upravni referent za državljanstvo i strance – 1 izvršitelj/ica, radi privremenog povećanja opsega poslova, a najduže godinu dana

**3. POLICIJSKA POSTAJA ROVINJ - ROVIGNO**

* upravni referent – 1 izvršitelj/ica, radi privremenog povećanja opsega poslova, a najduže godinu dana

**4. POLICIJSKA POSTAJA LABIN**

* upravni referent – 1 izvršitelj/ica, radi privremenog povećanja opsega poslova, a najduže godinu dana

**koje će se održati dana 10. siječnja 2023. godine (utorak) s početkom u 12,00 sati za radna mjesta pod brojem 1., 3. i 4. a za radno mjesto pod brojem 2. u 12,45 sati u prostorijama Muzičke akademije u Puli, na adresi Pula, Rovinjska ulica 14, učionica br. 2.**

**Kandidati/kinje koji su podnijeli/e pravodobne i potpune prijave te ispunjavanju formalne uvjete iz oglasa biti će o testiranju obaviješteni telefonskim putem.**

Pravni izvori za pripremu kandidata za testiranje objavljeni su na web stranici Policijske uprave istarske [**https://istarska-policija.gov.hr/vijesti/oglas-za-prijam-u-drzavnu-sluzbu-na-odredjeno-vrijeme-28857/28857**](https://istarska-policija.gov.hr/vijesti/oglas-za-prijam-u-drzavnu-sluzbu-na-odredjeno-vrijeme-28857/28857) istovremeno s objavom oglasa.

Kandidati/kinje koji nisu podnijeli/e pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima/kinjama prijavljenim na oglas te će im biti dostavljena pisana obavijest u kojoj se navode razlozi zbog kojih se ne smatraju kandidatom/kinjama prijavljenim na oglas. Obavijest će im biti dostavljena putem elektroničke pošte, a ukoliko u prijavi nisu naveli e-mail adresu, obavijest će im biti dostavljena poštanskom službom.

Sve dodatne informacije kandidati/kinje mogu dobiti na brojeve telefona 052/532-500 052/532-320.

**PRAVILA TESTIRANJA**

1. Po dolasku na testiranje, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane oglasom kao i osobe za koje se utvrdi da nisu podnijele prijavu na oglas za radna mjesta za koje se obavlja testiranje, ne mogu pristupiti testiranju.

**NAPOMENA: Kandidati/kinje koji dođu u zgradu gdje se održava testiranje nakon vremena određenog za početak testiranja, neće moći pristupiti testiranju.**

1. Po utvrđivanju identiteta i svojstva kandidata/kinja, isti će biti upućeni u prostoriju gdje će se održavati testiranje.

Testiranje se sastoji od provjere znanja, sposobnosti i vještina bitnih za obavljanje poslova radnih mjesta.

1. Za provjeru znanja, sposobnosti i vještina, kandidatima/kinjama se dodjeljuje od 0 do 10 bodova. **Smatra se da su kandidati/kinje zadovoljili/e na testiranju ako su dobili/e najmanje 5 bodova.**
2. Za vrijeme testiranja **nije dopušteno:**

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provjera odvija bez odobrenja osobe koja provodi

testiranje;

- razgovarati s ostalim kandidatima/kinjama niti na drugi način remetiti

koncentraciju kandidata/kinja;

- ukoliko pojedini kandidat/kinja prekrši pravila bit će udaljen/a s provjere znanja,

a njegov/njezin rezultat Komisija neće priznati niti ocijeniti.

|  |
| --- |
| **NAPOMENA: Za vrijeme boravka u prostorijama gdje se održava testiranje kandidati/kinje su dužni/e poštivati kućni red i postupati prema uputama Komisije za provedbu oglasa. U slučaju kršenja kućnog reda i nepridržavanja uputa službenih osoba, kandidati/kinje će biti upozoreni/e na primjeren način, a ako se i dalje nastave neprimjereno ponašati bit će udaljeni/e s testiranja te će se smatrati da su odustali/e od daljnjeg postupka testiranja.** |

1. Na razgovor (intervju) će se pozvati svi kandidati/kinje koji su zadovoljili na testiranju.
2. Komisija kroz razgovor (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) boduju se na isti način kao i testiranje odnosno svakom pojedinom kandidatu/kinji se dodjeljuje određeni broj bodova od 0 do 10.

**Razgovori (intervjui) s kandidatima/kinjama održati će se dana 11. siječnja 2023. godine, u prostorijama Policijske uprave istarske, Pula, Trg Republike 1, mala sala (III kat), a o točnom terminu razgovora (intervjua) kandidati/kinje će biti pravovremeno obaviješteni.**

Komisija za provedbu oglasa